Takk for restplassen her på talerstolen. Æ hete Irene Nordhaug Hansen og er daglig leder i Hålogaland Amatørteaterselskap. Vi eies av 100 revy og teaterlag i landsdelen, og en voksende skare med enkeltmedlemmer.

Vi var med å initiert og medarrangører til seminarrekka ”re-design av amatørteaterbevegelsen\*(begrep: som arbeidet for et profesjonalisering av strukturer ) i 2015-2016 . Det var fire seminarer der vi samlet nasjonale, regionale og lokale aktører fra kulturskoler, utdanninger, servicesenter og fra amatør og profesjonelle scenekunstfeltet. I Tromsø drøftet vi samarbeid, og det var et klart uttrykt behov for alle at samarbeidsstrukturer ble styrket. Dette fordi en har sammenfallende mål og målgrupper. I Bergen ble det slått fast at også amatørteaterfeltet bygger på et kunstfaglig ståsted der samarbeid mellom profesjonelle og amatører er motoren i aktivitetene. På Verdal var det drøftet organisering, og det ble konkludert at det er behov for sterkere samhandling på et regionalt nivå mellom aktørene og tilskuddspartnere. Det er derfor spesielt gledelig å kunne melde at det på fredag ble arrangert det første SceneTreffet med ei bred involvering på arrangørsiden. Til slutt var vi i Drammen der konklusjonen var at kunstnerisk kvalitet og åndsverkforvaltning er et anliggende for det frivillige scenekunstfeltet også.

<https://frivilligscenekunst.wordpress.com/>

\*\*\*

Penger til amatørteaterfeltet er som et kinderegg- tre ting i ett:

1.     Amatørene får hente inn fagfolk som bistår i kunstneriske prosesser

2.     Frilansere får oppdrag

3.     Publikum (og de er mange) får bedre kvalitet på forestillingene.

\*\*\*

Vi ønsker oss en scenekunststrategi som bygger oppunder et kunstnerisk samarbeid på tvers av skillelinjene proff og amatør. I dag er slik samhandling avhengig av enkeltpersoner og personlige relasjoner.

\*\*\*

Vi ønsker oss en scenekunststrategi som gir tillit til at oppgavene med talentutvikling, kompetanseheving og arrangere faglige møteplasser løses regionalt nivå- og at de nasjonale tilskuddsordningene bygger oppunder en slikt samarbeid.

\*\*\*

Vi ønsker en scenekunststategi som tar innover seg at det kreves en målrettet satsning på samisk og kvensk sceniske uttrykk- og at dette ikke kun er et ansvar som samiske institusjonene og festivalene som skal ivareta. Her trengs det også en større pengesekk i implementeringsfasen.

\*\*\*

Vi ønsker en scenekunststrategi som tydeliggjør behovet for egnede øvingslokaler for sceniske  uttrykk. Slike prøverom kan befolkes av profesjonelle på dagtid og det frivillige kulturlivet på kveldstid.

\*\*\*

Institusjoner måles på publikumstall. Hva om den nye scenekunststrategien inneholdt andre måleparameter sånn som  talentutvikling, samarbeids- og utviklingsprosjekter, utlån av teknisk produksjonsapparat og  utlån av scenene til det frie og frivillige scenekunstfeltet?